BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI ODJELJENJE U LOPARAMA                                             

Broj:80 2 I 002675 21 I 

Lopare, 09.11.2022. godine
Osnovni sud u Bijeljini - Odjeljenje u Loparama, sudija Milica Perić, u izvršnom postupku tražioca izvršenja Stevanović Ostoje sin Neđe iz Jablanice, zastupan po punomoćniku Bogdanović Biljani advokatu iz Bijeljine, protiv izvršenika Mitrović Zagorke iz Vukosavaca,   radi  naplate novčanog potraživanja, donio je dana 09.11.2022 godine, sljedeći:
                                                     Z A K LJ U Č A K




o prvoj prodaji nepokretnosti
1. Određuje se prodaja usmenim javnim nadmetanjem suvlasničkog udjela izvršenika Zagorke Mitrović kći Ljube iz Vukosavaca, sa dijelom od 1/30, na nekretninama označenim kao kč.br.541/2 SP,  kuća sa kućištem i dvorištem površine od 150 m2, kč.br. 541/1 SP, „Kod kuće“,šljivik, površine od 2000 m2, kč.br. 541/6 SP, zv. „Vrt“, površine od 2000 m2, kč.br. 541/7, zv. „kućište sa kućom“, površine od 40 m2, kč.br. 541/8 SP ,zv. „kod kuće“, oranica površine 4760 m2, kč.br.539/2 SP,“Bašča“, šuma površine od 1500 m2, kč.br.543/1 SP, zv. „Njiva bašča“, oranica,površine od 5600 m2, kč.br.659 SP, zv.„Stara bašča“, šuma, pov. od 1250 m2, kč.br.726 SP, „Njiverica“, oranica, pov. od 2600 m2 i kč.br.727 SP, zv. „Njiverica“ oranica, pov. od 4750 m2, sve upisane u zk.ul.br. 111 k.o.Labucka, sa upisanim pravom svojine u „B“ vlasničkom listu pod rednim brojem 10,   a što se poklapa sa nekretninom koja je po katastarskoj evidenciji označena kao kč.br.541/1  zv. „Kod kuće“, voćnjak 6 klase, u površini od 1115 m2, upisane u PL.br. 525 k.o. Labucka  na ime Mitrović Ljube Zagorka, sa dijelom 1/1. Na ovoj nekretnini se nalazi sagrađeni stambeno individualni objekat veličine 11,8 mx8,30  m. koji nije uplanjen u katastarskom operatu a nekretnina ima pristup javnom putu.

2.   Ročište za prodaju nepokretnosti održat će se dana 16.12.2022.godine  u  11,00 časova, u zgradi Suda Odjeljenje u Loparama, soba broj 8, na koje se pozivaju tražilac izvršenja, izvršenik i zainteresirana lica kao kupci.

3.   Vrijednost  na konkretnoj nekretnini  utvrđuje se u   iznosu od 101.301,50 KM.

4.   Zainteresovana lica za kupovinu nepokretnosti iz tačke 2. mogu razgledati    nepokretnost svakog radnog dana, počev od 06.11.2022. do 21.11.2022.godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

5.    Na prvom ročištu za prodaju usmenim javnim nadmetanjem nepokretnost se ne može prodati ispod 1/2 utvrđene vrijednosti iz tačke 3.

6. Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili  na Račun posebnih namjena-Depozitni račun osnovnih sudova: žiro račun   br. 562-099-8130145898 kod NLB Razvojne banke A.D. Banja Luka, vrsta prihoda 223171, opština 005, budžetska organizacija 1067001, poziv na broj predmeta  135624 2022. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će se i kad prisustvuje samo jedan ponuđač.

7.   Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da prvo ročište nije uspjelo i zakazati drugo ročište u roku od 30 dana.

8.  Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

9.  Troškovi poreza i takse u vezi s prodajom nepokretnosti plaća kupac.

10. Ovaj zaključak objavit će se na oglasnoj tabli Suda i na VEB stranici, a stranka može, o svom trošku, zaključak objaviti i u sredstvima javnog informiranja.

PRAVNA POUKA:

Protiv ovog zaključka nije dozvoljen pravni lijek.



      Sudija,

                                                                                                                     Milica Perić

